Public procurement notice: Prior Information Notice Without Call For Competition
Published: 2018-07-03
Buyer: Rigspolitiet
Country: DK
Contract type: Supplies
CPV classification: 48517000 | 72000000 | 72210000: Software programming services | 72260000: Software-related services

Technical requirements: Disponeringssystem til dansk politi skal implementeres på lokaliteter, der geografisk fordeler sig over hele landet.
Udbuddet omfatter anskaffelse af et nyt disponeringssystem til dansk politi. Systemet skal understøtte indsamlingen, bearbejdelsen og præsentationen af relevant information i forbindelse med disponeringen af personel, køretøjer, patruljer m.v. Information skal præsenteres i et overskueligt situationsoverblik i landets politikredse samt hos de regionale og nationale situations- og operationscentre. Løsningen skal anvendes på tværs af politikredsene, samt i Rigspolitiet og understøtte den samlede opgave med disponering, både i dagligdagen og når en større eller mindre hændelse indtræffer. Det forventes at løsningen vil blive anvendt af omkring 10 000 brugere, hvoraf cirka 2 000 brugere vil skulle anvende løsningen som deres primære arbejdsredskab.
Løsningen forventes at understøtte politiet inden for særligt syv centrale områder i den samlede disponeringsopgave; overblik, prioritering, disponering, koordinering, kommunikation, dokumentation og planlægning.
Det bemærkes, at nærværende vejledende forhåndsmeddelelse alene indeholder en kort beskrivelse af ordregivers nuværende forventninger til udbuddets omfang. Yderligere oplysninger om udbuddet, herunder de forventede funktioner i systemet samt markedsdialogen fås på EU-supply (https://eu.eu-supply.com/rigspolitiet.asp)
Ordregiver agter at gennemføre en forudgående markedsdialog for at sikre, at udbudsmaterialet indeholder markedskonforme vilkår.
Markedsdialogen vil blive gennemført som møder med potentielle leverandører i perioden 6-9.8.2019. Møderne vil i forhold til de inviterede virksomheder bestå af en række bilateriale møder. Møderne vil blive afviklet hos ordregiver. Møderne bliver gennemført på dansk eller engelsk.
Tidsplan, funktionelle og non-funktionelle krav, vederlagsmodel samt leverancemodel. Det i forhåndsmeddelelsen anførte afspejler alene ordregivers foreløbige skøn over opgaven.
Interesserede virksomheder der ønsker at deltage i markedsdialogen bedes senest 30.7.2018 kl. 12:00 udfylde og uploade Bilag 1 - “Formular til udfyldelse“ på EU-Supply (https://eu.eu-supply.com/rigspolitiet.asp) Ordregiver forventer den 31.7.2018 at give endelig tilbagemelding til de interesserede virksomheder om, hvornår markedsdialogen med denne påtænkes. Ordregiver forbeholder sig ret til at begrænse antallet af virksomheder, der ønsker at deltage i dialogen, såfremt det vurderes nødvendigt af ressourcemæssige årsager. En eventuel begrænsning vil i så fald ske med henblik på at sikre et bredt leverandørfelt med erfaring indenfor levering, support og vedligeholdelse af disponeringssystemer.
Ordregiver forbeholder sig ret til under et efterfølgende udbud at anvende enhver information, som virksomheder afgiver i en anmodning om at deltage i dialogen eller under selve dialogen, medmindre virksomheden forudgående har tilkendegivet, at informationen afgives i fortrolighed, udgør en forretningshemmelighed eller er omfattet af eksklusive enerettigheder. Opmærksomheden henledes på, at ordregiver som offentlig myndighed er omfattet af offentlighedsloven. Uanset virksomheders angivelser om fortrolighed m.v. vil ordregiver derfor være forpligtet til at give aktindsigt i det omfang, der følger af offentlighedslovens bestemmelser. Det bemærkes for god ordens skyld, at de omkostninger, som virksomheder måtte have ved at deltage i dialogen, ikke godtgøres af ordregiver.
Som afslutning på dialogen udarbejder ordregiver et referat fra dialogmøderne, hvoraf opsamling på processen samt eventuel supplerende information m.v. vil fremgå. Notatet offentliggøres på EU-Supply.